|  |  |
| --- | --- |
| A close up of a logo  Description automatically generated | **[Cytundeb Enghreifftiol ar gyfer Gwirfoddolwyr]** |
| [Templed] |

**Cytundeb Gwirfoddolwyr**

Mae’r sampl hyn o gytundebau gwirfoddolwyr yn fan cychwyn i’ch helpu i ddrafftio un sy’n addas ar gyfer eich mudiad. Mae croeso ichi eu haddasu i weddu’ch gofynion. Mae’r cyntaf yn fwy ffurfiol a mwy manwl na’r ail. Mae cytundeb gwirfoddolwyr yn helpu’r mudiad a’i wirfoddolwyr drwy sicrhau bod disgwyliadau yn eglur. Mae hefyd yn mynd i’r afael â’r posibilrwydd annhebygol o ystyried gwirfoddolwyr yn gyflogai yng ngolwg y gyfraith. Fel rheol mae cytundeb gwirfoddolwyr yn un o gyfres o ddogfennau gwirfoddoli, sydd yn cynnwys, er enghraifft, polisi gwirfoddolwyr a disgrifiad rôl.

**Cytundeb Enghreifftiol Un**

Mae’r Cytundeb Gwirfoddolwyr yma yn disgrifio’r trefniant rhwng [ENW'R MUDIAD]] a chi, y gwirfoddolwr. Hoffem ichi wybod ein bod yn gwerthfawrogi’r ffaith eich bod yn gwirfoddoli gyda ni, a’n bod yn ymrwymo i wneud y gorau y gallwn i wneud eich profiad gyda ni yn bleserus a gwerth chweil.

**Rhan Un: Y MUDIAD**

Mae eich rôl fel gwirfoddolwr gyda [ENW'R MUDIAD] ac yn dechrau ar [00/00/0000]. Diben y rôl yma yw [NODWCH SUT MAE'R RÔL O FUDD I' MUDIAD]

Mae [ENW'R MUDIAD] yn ymrwymo i’r canlynol:

Cynefino a Hyfforddi

Darparu hyfforddiant cynefino trylwyr ar waith [ENW'R MUDIAD] ei staff, eich rôl wirfoddoli a’r cyfnod cynefino a’r/neu’r hyfforddiant sydd ei angen arnoch i gyflawni cyfrifoldebau’r rôl hon. Mae’r Llawlyfr Gwirfoddolwyr yn cynnwys manylion pellach ynghylch y mudiad.

Goruchwyliaeth, Cymorth a Hyblygrwydd

Egluro’r safonau a ddisgwyliwn o’n gwasanaeth a’ch annog a’ch cefnogi i’w cyflawni a’u cynnal. Bydd [ENW'R MUDIAD] yn darparu unigolyn a enwir a fydd yn cwrdd â chi’n rheolaidd i drafod eich gwirfoddoli, eich anghenion cymorth ac unrhyw faterion a allai godi. Drwy ein systemau cymorth fe wnawn ni ein gorau i ddatblygu eich rôl wirfoddoli gyda ni.

Treuliau

Ad-delir treuliau hyn gan ddilyn gweithdrefnau a nodir yn y Llawlyfr Gwirfoddolwyr:

* Teithio yn ôl ac ymlaen o gartref i [LLEOLIAD Y GWIRFODDOLWYR] ac yn ystod eich gwirfoddoli: gweler y Llawlyfr Gwirfoddolwyr am fanylion ynghylch dulliau teithio a lwfans milltiroedd car.
* Ad-dalu cost prydau bwyd hyd at gyfanswm o £ [0.00] (gyda derbynebau). I fod yn gymwys mae’n rhaid ichi wirfoddoli dros amserau bwyd neu am o leiaf [00] awr y diwrnod.
* Dillad arbenigol, pan fydd angen a phan fyddant yn cael eu darparu gennych chi.
* Cost wirioneddol ffioedd crèche, gwarchod plant neu gostau dibynyddion eraill a ysgwyddir gennych chi er mwyn bod ar gael i wirfoddoli.

Iechyd a Diogelwch

* Darparu hyfforddiant ac adborth digonol i gefnogi ein polisi iechyd a diogelwch. Mae copi o hwn yn y Llawlyfr Gwirfoddolwyr.

Yswiriant

* Darparu yswiriant digonol i ddiogelu gwirfoddolwyr wrth iddynt ymgymryd â gweithgareddau a gymeradwywyd ac a awdurdodwyd gennym ni.

Cyfle Cyfartal

* Sicrhau bod yr holl wirfoddolwyr yn cael eu trin yn unol â’n polisi cyfle cyfartal. Mae copi o hwn yn ein Llawlyfr Gwirfoddolwyr.

Trafod Problemau

* Ceisio datrys unrhyw broblemau, cwynion ac anawsterau y gallai fod gennych wrth i chi wirfoddoli gyda ni mewn modd teg.
* Os bydd unrhyw broblem heb ei datrys, cynnig cyfle i drafod y broblem hon yn unol â’r gweithdrefnau a nodir yn y Llawlyfr Gwirfoddolwyr.

**Rhan Dau: Y Gwirfoddolwr**

Mae’r gwirfoddolwr yn ymrwymo i:

* Helpu [ENW'R MUDIAD] i gyflawni ei genhadaeth.
* Cyflawni’r rôl wirfoddoli gytunedig hyd eithaf ei allu.
* Dilyn gweithdrefnau a safonau’r mudiad, gan gynnwys iechyd a diogelwch a chyfle cyfartal, mewn perthynas â’i staff, gwirfoddolwyr a chleientiaid.
* Cadw gwybodaeth am y mudiad a’i gleientiaid yn gyfrinachol.
* Bodloni ymrwymiadau a safonau y cytunwyd arnynt a rhoi rhybudd rhesymol fel bod modd gwneud trefniadau eraill pan nad yw hyn yn bosibl.
* Darparu canolwyr y gellir cysylltu â nhw fel y cytunwyd, a chytuno i wiriad DBS lle bo angen.

Mae’r cytundeb hwn yn rhwymedig mewn anrhydedd yn unig; ni fwriedir iddo fod yn gytundeb sydd yn rhwymo mewn cyfraith ac fe ellir ei ganslo ar unrhyw adeg yn ôl disgresiwn y naill barti neu’r llall. Ni fwriedir unrhyw berthynas gyflogaeth naill ai nawr neu ar unrhyw adeg yn y dyfodol.

|  |  |
| --- | --- |
| **LLOFNOD**  **(Gwirfoddolwr)** | [LLOFNOD/LLOFNOD DIGIDOL] |
| **DYDDIAD** | 00/00/0000 |
| **LLOFNOD**  **(ar ran y MUDIAD)** | [LLOFNOD/LLOFNOD DIGIDOL] |
| **DYDDIAD** | 00/00/0000 |

**Cytundeb Enghreifftiol Un**

Mae gwirfoddolwyr yn rhan bwysig a gwerthfawr o [ENW'R MUDIAD]. Rydym yn gobeithio y gwnewch chi fwynhau gwirfoddoli gyda ni a theimlo’n rhan lawn o’n tîm. Mae’r cytundeb hwn yn nodi’r hyn y gallwch ei ddisgwyl gennym, a’r hyn y gobeithiwn amdano gennych chi. Rydym yn ceisio bod yn hyblyg, felly rhowch wybod inni os hoffech inni wneud unrhyw newidiadau ac fe wnawn ni ein gorau.

Fe wnawn ni, [ENW'R MUDIAD] ein gorau i:

* Eich cyflwyno chi i sut mae’r mudiad yn gweithio a’ch rôl chi ynddo, a darparu unrhyw hyfforddiant sydd ei angen arnoch. Yr hyfforddiant cychwynnol y cytunwyd arno yw [NODWCH YR HYFFORDDIANT A GYTUNWYD]
* Cynnig cyfarfodydd rheolaidd â’ch rheolwr fel y gallwch ddweud wrthym os ydych yn hapus gyda sut mae eich gwaith wedi ei drefnu a derbyn adborth gennym ni. Enw eich rheolwr yw [NODWCH ENW'R RHEOLWR]
* Parchu eich sgiliau, urddas a dymuniadau unigol a gwneud ein gorau i gwrdd â nhw.
* Ad-dalu eich treuliau parod o ran teithio a phrydau bwyd.
* Ymgynghori â chi a’ch hysbysu ynghylch unrhyw newidiadau posibl.
* Eich yswirio yn erbyn anaf yr ydych chi’n ei gael neu’n ei achosi drwy esgeulustod.
* Darparu amgylchedd diogel.
* Gweithredu ein polisi cyfle cyfartal.
* Gweithredu ein gweithdrefn gwynion os oes unrhyw broblem.

Yr wyf i, [ENW'R GWIRFODDOLWR], yn cytuno i wneud fy ngorau i:

* Wirfoddoli’n ddibynadwy hyd eithaf fy ngallu, a rhoi cymaint o rybudd â phosibl pan na allaf wirfoddoli yn ôl y disgwyl.
* Dilyn rheolau a gweithdrefnau [ENW'R MUDIAD], gan gynnwys iechyd a diogelwch, cyfle cyfartal a chyfrinachedd.
* Noder: cytundeb mewn anrhydedd yn unig yw hwn ac ni fwriedir iddo fod yn gytundeb cyflogaeth sydd yn rhwymo mewn cyfraith

|  |  |
| --- | --- |
| **LLOFNOD** | [LLOFNOD/LLOFNOD DIGIDOL] |
| **DYDDIAD** | 00/00/0000 |

**Dogfen dempled yw hon, i’w diwygio a’i defnyddio fel sy’n briodol, ac rydym yn awgrymu eich bod yn gosod eich logo a’ch brandio eich hun arni.**

Mae’r wybodaeth a ddarperir yn y daflen hon ar gyfer cyfarwyddyd yn unig. Nid yw’n amnewid am gyngor proffesiynol ac ni allwn dderbyn unrhyw gyfrifoldeb am golled o ganlyniad i unrhyw un sy’n gweithredu neu’n gwrthod gweithredu arno.

**Ymwadiad**



Rhwydwaith o fudiadau cymorth i’r trydydd sector cyfan yng Nghymru yw Cefnogi Trydydd Sector Cymru.

Ceir ynddo’r 19 corff cymorth lleol a rhanbarthol ledled Cymru, y Cynghorau Gwirfoddol Sirol, a’r corff cymorth cenedlaethol, Cyngor Gweithredu Gwirfoddol Cymru (CGGC).

Am ragor o wybodaeth cysylltwch â

https://thirdsectorsupport.wales/cy/cysylltu/